ร้านนี้ตั้งอยู่ในฟู๊ตคอร์ด ในห้างโลตัสพระราม 4 ชั้น 3 ค่ะ ร้านนี้จะอยู่ตรงข้ามกับโรงเรียนดนตรีกลการเลย ขายเป็นอาหารตามสั่งต่างๆมากมาย มีเกือบทุกอย่างเลยค่ะ ตามใจตามสั่งจริงๆ สำหรับเนื้อ ก็มี เนื้อหมูชิ้น หมูสับ เนื้อวัว ไก่ กุ้ง ปลาหมึก หมูยอ แหนม ไส้กรอก ฯลฯ ที่แนะนำเลยก็เป็นผัดกระเพาราดข้าว จานละประมาณ 50 บาทค่ะ หรือจะเป็นผัดพริกแกง ชอบสั่งเป็นหมูสับ ปลาหมึก และกุ้งผัดพริกแกง อร่อยมาก รสจัด ใส่ถั่วฝักยาวด้วย กรอบ อร่อย แต่ไม่แนะนำต้มยำนะ เพราะใส่เป็นเห็ดหูหนูมาให้ ไม่เข้ากันสุดๆเลยค่ะ